เรื่องร้องเรียน (คลอง,ทางเท้า,ถนน,ร้องเรียน,สอบถาม) วันที่ 2022-10-21 08:31:49 — แขวงลาดยาว เขตจตุจักร กรุงเทพมหานคร
บ้านเลขที่ 2673/5 ถนนพหลโยธิน แขวงลาดยาว เขตจตุจักร  ได้ถูกเวนคืนพื้นที่บางส่วนเพื่อสร้างถนนเลียบคลองบางเขน โดยหลังจากเวนคืนแล้วระหว่างที่การก่อสร้างถนนเป็นไปอย่างล่าช้า บ้านข้างเคียงได้ดำเนินการปักเสาไฟฟ้าแรงสูงบนถนน เพื่อเดินไฟไปยังบ้านของตน ผ่านบริเวณหน้าบ้านของข้าพเจ้า ในขณะที่ที่มีการปักเสา ข้าพเจ้าไม่อยู่ที่บ้านดังกล่าว  จึงไม่ทราบเรื่องดังกล่าว โดยตำแหน่งของเสาไฟฟ้าดังกล่าว ปักอยู่อยู่ในฟุตบาทสาธารณะ บริเวณหน้าทางเข้าออกบ้านของข้าพเจ้า จึงขอร้องเรียน 2 ประเด็น ดังนี้ 

1) ขอให้มีการตรวจสอบการปักเสาว่าได้รับอนุญาตถูกต้องจากกทม.หรือไม่ 
2) ขอให้ขยับเสาให้ไม่ขวางทางเข้าออกหน้าบ้าน เนื่องจากได้รับความเดือดร้อน เข้าออกไม่สะดวก 

ทั้งนี้เสาดังกล่าวถูกปักในพื้นที่กทม. ซึ่งเป็นพื้นที่เดิมของบ้านข้าพเจ้าหลังถูกเวนคืนแล้ว การปักเสาดังกล่าวเกิดขึ้นหลังจากการเวนคืนแล้ว (เป็นพื้นที่ตัวบ้านเก่าของข้าพเจ้าบริเวณด้านหน้าทางซ้ายของที่ดิน (หากหันหน้าไปทางถนนพหลโยธิน) หลังถูกเวนคืนที่ดินบริเวณบ้านหลังเก่า จึงได้รื้อบ้านเก่าออกไปสร้างบ้านใหม่บริเวณด้านซ้ายของที่ดินแทน)

ข้าพเจ้าได้ประสานไปยังการไฟฟ้านครหลวงหลายครั้ง ได้คำตอบว่าเสาไฟดังกล่าวเป็นเสาไฟเอกชน จึงไม่สามารถดำเนินการย้ายให้ได้ เมื่อสอบถามไปยังเจ้าของเสาไฟฟ้าดังกล่าวก็ได้รับการปฏิเสธและบ่ายเบี่ยง (ไฟฟ้าที่บ้านของข้าพเจ้าใช้ มาการเดินเสาเอกชนผ่านพื้นที่เอกชนด้านหลัง)
โดยล่าสุดได้ทำหนังสือถึงคณะกรรมการกำกับกิจการพลังงาน และได้รับคำชี้แจงเป็นหนังสือตามเอกสารแนบว่า “เสาไฟฟ้าดังกล่าวเป็นเสาเอกชน ซึ่งปักอยุ่ในที่สาธารณะที่ถูกเวนคืนเป็นอำนาจหน้าที่ของกรุงเทพมหานครในการดำเนินการขอย้ายเสาไฟฟ้า”